Asuursinine

**Asuursinine** ehk **asuurne** ehk **lasuursinine** on üks sinistest värvitoonidest, elav küllastatud säravsinine värvus. Sõna on kasutatud taevasinise värvuse luuleliseks kirjeldamiseks, prantsuse keeles ka taevasinise sünonüümina.

Värvinimetus on tuletatud *lapis lazuli* ehk lasuriidi nimelise mineraali nimetusest. 

Värvus on karakterilt kevadine ja suvine, mõjult puhas, kerge, unistuslik ja õhuline, seostub sügavuse, avaruse, selguse, lõpmatuse, rahu, saarte, puhkuse ja paradiislikkusega.

## Pildid

Lapis lazuli (49166032336).jpg|Lasuriit toorkivina
Lapis lazuli block.jpg|Poleeritud lasuriiditükk
Intermediate Bronze Age – Hecht Museum 004.JPG|Pronksiaegsed korall- ja lasuriithelmed Hechti muuseumis
Natural_ultramarine_pigment.jpg|Peenestatud lasuriit (looduslik ultramariin)
Clouds in Russia. img 469.jpg|Rünkpilvedega taevas
Gentiana pneumonanthe 0001.jpg|Sinine emajuur (*Gentiana pneumonanthe*)
Blue Grotto , Capri , Naples , Campania , Italy - panoramio.jpg|Sinine grott (*Grotta Azzurra*) Capri saarel


## Variatsioonid
Ernst Friedrich Glockeri mineraloogiaõpik "Grundriss der Mineralogie ..." nimetab lasuursinist (*lasurblau*) kerge punaka varjundiga säravsiniseks, punase suunas kalduvate siniste hulgas teisena, vaid kergelt lillakana. Näitemineraalideks toob ta lasuriidi (*Lasurstein*) ja asuriidi (*Kupferlasur*).

1821. aasta värviõpik "Werner's Nomenclature of Colours" näitab asuursinist (*azure blue*) särava (*burning color*) veidi lillaka sinisena, mis on segatud Berliini sinisest ja vähesest karmiinpunasest. Värvuse näidetena toob ta kobarhüatsindi ja emajuure õite värvuse ning mineraalidest asuriidi värvuse.

Prantsuskeelne värvinimetuste portaal pourpre.com annab asuursinise (*azur*) vasteks taevasiniste värvivahemiku
 , sünonüümi *cérulé* vasteks särava sooja taevasinise .

Pantone värvitoon 17-4139 *Azure Blue* on sügav taevakarva sinine  .

RGB värvisüsteemi tertsiaalvärvus *Azure* saadakse sinise (*Blue*) ja tsüaansinise (*Cyan*) võrdsel segamisel, see on veidi rukkilillesinisega sarnane sügav taevasinine .

## Kasutamine
Värvinimetust *asuurne*, *asuursinine*, *lasuurne* või *lasuursinine* kasutatakse sageli ilukirjanduses.

Ladinakeelne täiend *azurea* taksoni ladinakeelses nimes või sõna *lasuur-* eestikeelses liiginimes viitab enamasti säravsinise värvuse esinemisele olendi välimuses.

Muscari azureum7.jpg|Taevassinine kobarhüatsint (*Pseudomuscari azureum*)
Eichhornia azurea 002.JPG|Sini-vesihüatsint (*Eichhornia azurea*)
Raibosceles azureus natur.jpg|Süsiklane *Raibosceles azureus*
Copadichromis azureus.jpg|Malawi järves elav kala *Copadichromis azureus*
Curculionidae - Eupholus azureus.JPG|Kärsaklane *Eupholus azureus*


Azure Tit (Cyanistes cyanus) (14180441978) (cropped).jpg|Lasuurtihane (*Cyanistes cyanus*)
Alcedo azurea - Julatten.jpg|Lõuna-jäälind (*Alcedo azurea*)
Raja - udang biru.jpg|Lasuur-jäälind (*Alcedo coerulescens*)	
Cochoa beccarii.jpg|Lasuurrästas (*Cochoa beccarii*)
Verditer Flycatcher Eumyias thalassinus by Dr. Raju Kasambe (1).jpg|Lasuur-sininäpp (*Eumyias thalassinus*)
Urocissa caerulea.jpg|Taivani lasuurharakas (*Urocissa caerulea*)


## Vaata ka
* Ultramariinsinine
* Kuningsinine

## Viited